
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1229 

“ 3 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες του 1998 σε περιοχές των Δήμων Άνω Λιοσίων 

και Ζεφυρίου Αττικής. 

Τροποποίηση της 191622/28.9.98 απόφασης του Υ¬ 


πουργού Εργασίας και Κοιν. Ασφαλίσεων. 2 

Τροποποίηση της 190882/9.7.98 απόφασης του Υ¬ 
πουργού Εργασίας και Κοιν. Ασφαλίσεων. 3 

Τροποποίηση της 190284/9.7.98 απόφασης του Υ¬ 
πουργού Εργασίας και Κοιν. Ασφαλίσεων. 4 

Τροποποίηση της 191129/13.8.98 απόφασης του Υ¬ 
πουργού Εργασίας και Κοιν. Ασφαλίσεων. 5 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. οικ/4715/ΤΠ 32 (1) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πλημμύρες του 
1998 σε περιοχές των Δήμων Άνω Λιοσίων και Ζεφυρί¬ 
ου Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως ε¬ 
τέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ203/Α/30.7.81)οο- 
ποίος κυρώνειτην από 26.3.81 Πράξεως Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ε¬ 
τέρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 


2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚΑ'23). 

4. Τις διατάξεις του Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων α¬ 
πό τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις της παρ. του άρθρου 22 του Ν .2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

ΙΟ.Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα το έργο 
9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 450.000.000 δρχ. 

ΙΙ.Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Χρήστο Βερελή 
και Θεόδωρο Κολιοπάνο». 

12. Την αριθ. ΔΙΔΚ/Φ. 1/20199/5.9.97 Απόφαση του 
Πρωθυπουργού και του Υπουργού Εσωτ. Δημ. Διοίκ. και 
Αποκέντρωσης, με την οποία καθορίζονται οι αρμοδιότη¬ 
τες των Υφυπουργών Εσωτερικών, Δημόσιας Διοίκησης 
και Αποκέντρωσης (ΦΕΚ 801 Β') όπως τροποποιήθηκε με 
την όμοια αριθ. ΔΙΔΚ/Φ. 1/23470/20.10.97 (ΦΕΚ 924 Β'). 

13. Το οικ/5538/23.7.98 έγγραφο της Δ/νσης Πολεοδο¬ 
μίας Δυτικής Αττικής και το 12826/21.7.98 έγγραφο του 
Δήμου Άνω Λιοσίων. 

14. Το 2937/28.8.98 έγγραφο του Δήμου Ζεφυρίου. 

15. Τις έκτακτες στεγαστικές και λοιπές ανάγκες που έ¬ 
χουν δημιουργηθεί στους κατοίκους περιοχών των Δή¬ 
μων Άνω Λιοσίων και Ζεφυρίου που επλήγησαν από τις 
πλημμύρεςτου 1998. 

16. Την αριθ. 1107147/1239/0006Α/1996 κοινή απόφα¬ 
ση του Πρωθυπουργού και του Υπουργού Οικονομικών 
για την ανάθεση αρμοδιοτήτων, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχήν Βορείου Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες που έπληξαν περιοχές του Δήμου Ά¬ 
νω Λιοσίων Αττικής και συγκεκριμένα τους ακόλουθους 
κατοίκους: 

Αλεφαντάκης Παύλος, Ανδρονίκου Νίκη, Βλάχος Νικό¬ 
λαος, Βόλεη Βασίλης, Βυθούλκα Φλώρα, Γεωργακά Ακρι¬ 
βή, Γεωργοπούλου Κοκονιά, Γκουβόπουλος Αναστάσιος, 
Δαμανίδου Μάγδα, Δέτση Σοφία, Διαμαντής Νικόλαος, 
Θεοδωροπούλου Χριστίνα, Καλτουρουμίδη Κλαυδία, Κα¬ 
ματερός Νικόλαος, Καμίλη Αθανασία, Καπίρης Γ εώργιος, 
Καράίσκάκη Ελένη, Καραγιώργου Ευαγγελία, Καρονίδης 
Ανέστης, Κατσιβέλας Διονύσιος, Μάντζα Αλεξάνδρα, Μα- 
ριάννη Μαρία, Μελίδης Ιορδάνης, Μουρούτης Θεόδω¬ 
ρος, Μουτζούρης Ταξιάρχης, Μπάρτσας Αθανάσιος, 
Μπάρτσας Παναγιώτης, Μπουραζάνη Πελαγία, Μυρσι- 
νιάς Ιωάννης, Μωραΐτη Νίκη, Μωραΐτης Νικόλαος, Νέου 
Βασιλική, Νικολοπούλου Σοφία, Παπαδέας Δημήτριος, 
Πατσέλος Αριστείδης, Πατσέλος Σάββας, Πατσέλος 
Σταύρος, Πλιάτσικας Λάμπρος, Πουλής Νικόλαος, 
Σαΐνης Νικόλαος, Σαββουλίδης Συμεών, Σαβουλίδου Σο¬ 
φία, Σιγριμή Αλκυόνη, Σίψας Νικόλαος, Σιώρου Σταυρού¬ 
λα, Σταλίμερος Μανώλης, Στατέλη Γεωργία, Σταύρου 
Ζωή, Σωτηράκης Σταύρος, Τασιούδη Αλεξάνδρα, Τασι- 
ούδης Στέφανος, Τζανόπουλος Σεραφείμ, Τζέκος Σπυρί¬ 
δων, Τρούσας Νικόλαος, Τσίκα Παρασκευή, Τσουτσου- 
μπρή Μαριέττα, Χαϊκάλης Χαράλαμπος, Χλέτσος Τρύ¬ 
φων, Χριστοπούλου Φλώρα. 

2. Το έργο της αποκατάστασης των ζημιών ανατίθεται 
στον Τομέα Αποκατάστασης Σεισμοπλήκτων Δυτικής Ατ¬ 
τικής. 

3. Ορίζεται προθεσμία ενός έτους για την υποβολή αι¬ 
τήσεων από τους δικαιούχους για τη δανειοδότησή τους. 

4. Με αποφάσεις του Υφυπουργού ΠΕ.ΧΩ.Δ.Ε. δύνανται 
να καθορίζονται ονομαστικά και τυχόν άλλοι δικαιούχοι στε- 
γασπκής συνδρομήςτου Δήμου Άνω Λιοσίων και του Δήμου 
Ζεφυρίου που επλήγησαν από τις πλημμύρες του 1998 (οι 
αποφάσεις αυτές θα δημοσιεύονται στο ΦΕΚ σύμφωνα με 


το άρθρο 1 την παρ. 2 της από 26.3.81 Πράξεως Νομοθετι¬ 
κού Περιεχομένου που κυρώθηκε με το Ν. 1190/81). 

5. Επιτρέπεται η μεταφορά του δανείου σε άλλη περιοχή 
του Νομού Αττικής εκτός των ορίων του Δήμου Αθηναίων. 
Β. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 
I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσαν οι πλημμύ¬ 
ρες του 1998 σε περιοχές του Δήμου Άνω Λιοσίων και του 
Δήμου Ζεφυρίου. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από υλικά (αδρανή και 
συγκολλητικά), που δεν είναι δόκιμα (ωμοπλίνθους, κρο¬ 
κάλες, ξηρολιθιά κλπ.) και τα οποία δεν έχουν χαρακτηρι- 
σθεί κατεδαφιστέα, αλλά οι ζημιές που προκλήθηκαν από 
τις πλημμύρες δεν επιδέχονται, σύμφωνα με την κρίση του 
αρμόδιου Τομέα Αποκατάστασης Σεισμοπλήκτων Δυτ. Ατ¬ 
τικής ουσιαστική αποκατάσταση, δηλαδή, επισκευή που 
εξασφαλίζει την αναγκαία αντισεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πλημμύρες. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

ΙΙ.ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 
1. Οι δικαιούχοι των στεγαστικών δανείων καθορίζονται 
από τον αρμόδιο Τομέα Αποκατάστασης Σεισμοπλήκτων 
Δυτ. Αττικής στον οποίο οι ενδιαφερόμενοι θα πρέπει να 
υποβάλουν αίτηση με τα σχετικά δικαιολογητικά, μέσα 
στις προθεσμίες που καθορίζονται στην παρούσα από¬ 
φαση. 

2.0 αρμόδιος Τομέας Αποκατάστασης Σεισμοπλήκτων 
Δυτ. Αττικής θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεταιτο ποσό της δωρεάν κρατικής αρωγής 
καθώς και του στεγαστικού δανείου, σύμφωνα με τους ό¬ 
ρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία, ο ιδιοκτήτης, και επί περισσοτέρων 
συνιδιοκτητών, καθένας από αυτούς, δικαιούται δανειο¬ 
δότηση για αυτοστέγαση με αγορά ή ανέγερση κατοικίας 
σε άλλη πληγείσαπεριοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμορρόπου, από τις 
κατά Νόμο Τριμελείς Επιτροπές και οι ιδιοκτήτες τους έ¬ 
χουν ξεκινήσει ή έχουν ολοκληρώσει την ανέγερση της 
νέας οικοδομής με άδεια που εκδόθηκε μετά τις πλημμύ¬ 
ρες του 1994, εγκρίνουμε τη δανειοδότησή τους εφόσον: 

α. Η οικοδομή που κστέρρευσε ή κατεδαφίστηκε αμέ¬ 
σως μετά τις πλημμύρες αναφέρεται στις επίσημες κατα¬ 
στάσεις καταγραφής των κτισμάτων του Τμήματος Πολε¬ 
οδομίας και Πολεοδομικών Εφαρμογών Δυτ. Αττικής. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της ύ¬ 
παρξης του κτίσματος, διαπίστωσης του εμβαδού και της 

χρήσης του (π.χ. οικοδομική άδεια ανέγερσης της κατα- 
στραφείσας οικοδομής, φωτογραφίες, αεροφωτογρα¬ 
φίες κλπ.) 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών τελών κλπ.). 

Παράλληλα ο πλημμυροπαθής θα πρέπει να συνυπο¬ 
βάλλει: 

α. Βεβαίωση της Δημόσιας ή Δημοτικής Αρχής ότι δό¬ 
θηκε εντολή για την κατεδάφιση του κτίσματος προς α¬ 
ποτροπή αμέσου κινδύνου μετάτιςπλημμύρεςή βεβαίω¬ 
ση ότι το κτίσμα κατέρρευσε από τις πλημμύρες. 

ΙΙΙ.ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική α¬ 
ρωγή) θα χορηγείται στους δικαιούχους με βάση τηνπρο- 
σκομιζόμενη στη δανείστρια Τράπεζα έγγραφη συνηγο- 
ρία του αρμόδιου Τομέα Αποκατάστασης Σεισμοπλήκτων 
Δυτ. Αττικής με τους ακόλουθους βασικούς όρους: 

α) Για κτίσματα που έχουν χρήση κατοικίας 110.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατηρηση της 
μορφής τους κατά την ανακατασκευή ή εφόσον το κτίριο 
είναι παραδοσιακό, το δάνειο ορίζεται σε 130.000 δρχ. α- 
νάτ.μ.. και για όλο το εμβαδόντου κτιρίου. 

γ) Για διατηρητέους, όπως στην προηγούμενη παρά¬ 
γραφο (β), επαγγελματικούς χώρους (ξενοδοχεία, κατα¬ 
στήματα κλπ.) το δάνειο ορίζεται σε 120.000 δρχ. ανά τ.μ. 
και για όλο το εμβαδόντου κτιρίου. 

δ) Για κατοικίες ή επαγγελματικούς των ως άνω κατη¬ 
γοριών (β) και (γ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδό¬ 
τησης, και δάνειο ανακατασκευής κατοικίας ή επαγγελ¬ 
ματικού χώρου, όπως ορίζεται στις παρ. (α) και (ε) αντί¬ 
στοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική α¬ 
ρωγή θα χορηγούνται αθροιστικά. 

ε) Για κτίρια που έχουν χρήση επαγγελματικού χώρου 
το δάνειο ανέρχεται στο ποσό των 70.000 δρχ. ανάτ.μ. και 
για δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των 8.400.000 δρχ., για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θα προκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανάτ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα α¬ 
μελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόντου και 
σύμφωνα μετά ισχύοντα ανώτατα όρια (εμβαδού και δα¬ 
νείου) . 

στ)Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 


σκευαζομένων κατοικιών ή επαγγελματικών χώρων αντί¬ 
στοιχα. 

ζ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται δάνειο που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφάνει¬ 
ας. 

η) Για κπ'ρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

θ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανάτ.μ. 
τιμή αποζημίωσης κατεδαφιστέου κτίσματος (είτε βάση 
πρωτοκόλλων κατεδαφίσεως είτε ως ασύμφορα επισκευ¬ 
ής είτε ως μη ασφαλώς επισκευάσιμα λόγω ευτελών δο¬ 
μικών υλικών) είναι η αυτή με της κατοικίας, παράγραφος 
(α). 

ι) Για βοηθητικούς χώρους, που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως α¬ 
σύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης 
κατεδαφιστέου βοηθητικού χώρου ορίζεται σε 55.000 
δρχ. ανάτ.μ. και μέχρι εμβαδού 120 τ.μ. 

ια)Για ανεξάρτητες αποθήκες, που βρίσκονται στο ίδιο 
κτίσμα ή στο ίδιο οικόπεδο ή δεν βρίσκονται στο ίδιο οι¬ 
κόπεδο με το κυρίως κτίσμα, με χρήση οικιακής ή επαγ¬ 
γελματικής αποθήκης η τιμή αποζημίωσης ανά τ.μ. κατε- 
δαφιστέου, είτε βάση πρωτοκόλλου κατεδαφίσεως είτε 
ως ασύμφορη επισκευής είτε ως μη επισκευάσιμη λόγω 
ευτελών δομικών υλικών κατασκευής , καθορίζεται ανά¬ 
λογα με τη χρήση τους ως εξής: 

ί) Για κτίσματα με χρήση οικιακής αποθήκης 50.000 δρχ. 
ανά τ.μ. και μέχρι εμβαδού 120 τ.μ. 

ϋ) Για κτίσματα με χρήση επαγγελματικής αποθήκης 
45.000 δρχ. ανάτ.μ. και μέχρι εμβαδού 120 τ.μ. 

ιβ) Για την ανακατασκευή αγροτικών κτισμάτων το δά¬ 
νειο ανέρχεται στο ποσό των 40.000 δρχ. ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120 τ.μ. 

ιγ) Γιατην ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρ¬ 
χεται στο ποσότων 70.000 δρχ. ανάτ.μ. κατεδαφιζόμενης 
επιφάνειας και μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψοςτης δανειοδότησης ανέρχεται στο πο¬ 
σό των 120.000 δρχ. ανά τ.μ. επί του συνόλου της κατε- 
δαφιστέας επιφάνειας και η ανεγειρόμενη επιφάνεια δεν 
θα πρέπει να είναι μικρότερη του 75% της κατεδαφισθεί- 
σης. 

ιε) Για την ανακατασκευή κωδωνοστασίων και μονο, το 
ύψοςτης δανειοδότησης είναι ανάλογο του όγκου του κα- 
τεδαφιστέου και ανέρχεται στο ποσό των δέκα πέντε χι¬ 
λιάδων δραχμών (15.000 δρχ.) ανά κυβικό μέτρο. 

ιστ)Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοχρήστων χώρων και μέχρι συ¬ 
νολικού εμβαδού 120 τ.μ. αθροιστικά (από ιδιοκτησία και 
κοινόχρηστο χώρο). 

ιζ) Η δωρεάν κρατική αρωγή, που αντιστοιχεί στα παρα¬ 
πάνω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία ι¬ 
διοκτησία. Στην περίπτωση της παρ. (ε) κάθε τμήμα με ε¬ 
πιφάνεια 150 τ.μ. θεωρείται ανεξάρτητη ιδιοκτησία. 

ιη) Σε περίπτωση που στον ίδιο ιδιοκτήτη ανήκαν πριν α¬ 
πό το σεισμό περισσότερες της μιάς ιδιοκτησίες, δάνειο 
δικαιούται για κάθε μία από αυτές. 

Για τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

ιθ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ¬ 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες πε¬ 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον ί¬ 
σο με το 66% του εμβαδού του κατεδαφιστέου κτίσματος, 
με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Για την επισκευή ζημιών στα «μη φέροντα» στοιχεία 
κτιρίων το ποσό του δανείου ανέρχεται μέχρι 22.000 δρχ. 
ανάτ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων το δάνειο ανέρχεται μέχρι του ποσού των 40.000 
δρχ. ανά τ.μ. χωρίς περιορισμό ως προς το συνολικό εμ¬ 
βαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας ι¬ 
διοκτησίας, το συνολικό ανά τ.μ. ύψος του δανείου δεν ε¬ 
πιτρέπεται να υπερβαίνει το όριο των 55.000 δρχ. ανάτ.μ. 
αθροιστικά. 

δ) Για πάσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά, το δάνειο ανέρχεται μέχρι του ποσού των 
110.000 δρχ. ανάτ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

ε) Γ ια κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατασκευ¬ 
άζεται το υπόλοιπο, θα χορηγείται δάνειο επισκευής δια¬ 
τηρητέου ή παραδοσιακού κτιρίου για τις όψεις, χωρίς ό¬ 
ριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III, παρ. (Ια) 
και (1ε), για το υπόλοιπο κτίσμα. 

στ) Για επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 600.000 δρχ. 
για κάθε κτίσμα. 

ζ) Για την επισκευή αποθηκών (οικιακών, επαγγελματι¬ 
κών κλπ.) το δάνειο ανέρχεται μέχρι του ποσού των 
800.000 δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 


Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 70.000 δρχ. ανάτ.μ. 
επίτου συνόλου της επιφάνειας του κτιρίου. Για ύψος δα¬ 
νειοδότησης που δεν υπερβαίνει το ως άνω ποσό η σχετι¬ 
κή έγκριση θα εκδίδεται από τον αρμόδιο Τομέα Αποκα¬ 
τάστασης Σεισμοπλήκτων (Τ.Α.Σ.) Δυτ. Αττικής. Γ ια ύψος 
δανείου που υπερβαίνειτο ως άνω ποσό η υπόθεση θαπα- 
ραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

θ) Εφόσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για την αποκατάσταση των ζημιών 
της ιδιοκτησίας του, και πρόσθετο δάνειο για την κάλυψη 
της δαπάνης που αναλογεί προς αποκατάσταση των ζη¬ 
μιών των κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανωτέ¬ 
ρω δάνεια επισκευής θα καλυφθεί από τον Προϋπολογι¬ 
σμό Δημοσίων Επενδύσεων και ανέρχεται σε ποσοστό 
30% του δανείου και μόνον για μία ιδιοκτησία. 

ια) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιάς ιδιοκτησίες, δά¬ 
νειο θα δικαιούται για κάθε μία από αυτές. 

Γ ια τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

3. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσό των δανείων ανακατασκευής θα αναληφθεί 
σετρεις ισόποσες εξαμηνιαίες δόσεις, η πρώτη από τις ο¬ 
ποίες καταβάλλεται με την υπογραφή της δανειστικής 
σύμβασης, οι δε επόμενες ανάλογα με την πρόοδο των 
εργασιών στην οικοδομή. 

β) Τα δάνεια που χορηγούνται για επισκευές είναι δυνα¬ 
τόν να δοθούν κατά την κρίση της δανείστριας Τράπεζας 
και σε δύο δόσεις ή και εφάπαξ, αν πρόκειται για μικρά πο¬ 
σά. Απαραίτητη προϋπόθεση, στην περίπτωση αυτή, είναι 
η συνηγορία του αρμόδιου Τομέα Αποκατάστασης Σει¬ 
σμοπλήκτων Δυτ. Αττικής. 

γ) Το ποσό των δανείων αυτοστέγασης θα χορηγείται ε¬ 
φάπαξ μετηνπροσκόμιση οριστικού συμβολαίου αγοράς 
και πιστοποιητικού μεταγραφής ή προσυμφώνου με την 
υποχρέωση της υποβολής οριστικού συμβολαίου και πι¬ 
στοποιητικού μεταγραφής σε χρόνο που θα ορίζεται στην 
εγκριτική απόφαση του Τ.Α.Σ. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

στ)Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη- 

γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100 % από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του σει- 
σμοδανείου (μαζί με το ακίνητο) και στους τυχόν νέους 
κτήτορες των ακινήτων ασχέτως του τρόπου αποκτησε- 
ως και του είδους της ιδιοκτησίας, που έχουν επ'αυτού 
(καθολική διαδοχή, ειδική διαδοχή, επικαρπία, ψιλή κυ¬ 
ριότητα, συνιδιοκτησία κλπ.). Απαραίτητη όμως προϋπό¬ 
θεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν, από τις πλημμύρες του 1998, κτίσμα. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε Ε¬ 
μπορική Τράπεζα, την Εθνική Κτηματική Τράπεζα της Ελ¬ 
λάδος, την Εθνική Στεγαστική και την Αγροτική Τράπεζα 
Ελλάδος. 

Α. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ Ε¬ 
ΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩΡΩΝ. 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στις 
πληγείσες από πλημμύρες περιοχές του Δήμου Άνω Λιο¬ 
σίων για την αποκατάσταση των ζημιών που προκλήθηκαν 

από τις πλημμύρες του 1998 στις κτιριακές εγκαταστά¬ 
σεις όπου ασκούντην οικονομική δραστηριότητάτους, με 
τους ακόλουθους όρους και προϋποθέσεις: 

α) Έγγραφη συνηγορίατου αρμόδιου Τομέα Αποκατά¬ 
στασης Σεισμοπλήκτων Δυτ. Αττικής. Ειδικά προκειμένου 
περί ξενοδοχειακών επιχειρήσεων, τα ανωτέρω μακρο¬ 
πρόθεσμα δάνεια θα χορηγούνται μετά από τεχνικό έλεγ¬ 
χο, για εκτίμηση του ύψους των υλικών ζημιών που προ- 
ξενήθηκαν από τις πλημμύρες των προς επισκευή ξενο¬ 
δοχείων ο οποίος θα διενεργείται μετά από γνώμη των 
Τεχνικών Υπηρεσιών του Ελληνικού Οργανισμού Τουρι¬ 
σμού. 

β) Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεών 
τους, 

γ) Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για 
τις ίδιες ζημιές. 

2. α)Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται στο ποσό* των 
70.000 δρχ. ανά τ.μ. και για δανειοδοτούμενη επιφάνεια 
μέχρι 120 τ.μ., ήτοι μέχρι του ποσού των 8.400.000 δρχ., 
για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θα προκύψουν 


πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Τοπροκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα α¬ 
μελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

Δωρεάν κρατική αρωγή θα χορηγείται όπως προβλέ- 
πεται στο εδάφιο (ιστ) της παρ. III του κεφ. Β. 

β) Γιατην επισκευή ζημιών στον οργανισμό πληρώσεως 
(Ο.Π.) κτιρίων το ποσό του δανείου ανέρχεται μέχρι του 
ποσού των 22.000 δρχ. ανά τ.μ. και μέχρι συνολικού εμ¬ 
βαδού 120 τ.μ. ανά χωριστή ιδιοκτησία. 

γ) Για την επισκευή ζημιών στον φέροντα οργανισμό 
(Φ.Ο.) κτιρίων το δάνειο ανέρχεται μέχρι του ποσού των 
40.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας 
δ) Σε περίπτωση που υπάρχουν ζημιές τόσο στον φέρο¬ 
ντα οργανισμό όσο και στον οργανισμό πληρώσεως της ι¬ 
δίας ιδιοκτησίας, το συνολικό ανά τ.μ. ύψος του δανείου 
δεν επιτρέπεται να υπερβαίνει το όριο των 55.000 δρχ. α¬ 
νά τ.μ. στο σύνολο της επιφάνειας. 

3. α) Η συνολική διάρκεια των δανείων ανακατασκευής 
ή αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

β) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

4. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

5. Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

6. Η δωρεάν κρατική αρωγή, θα καλυφθεί από τον Προ¬ 
ϋπολογισμό Δημοσίων Επενδύσεων και αντιστοιχεί σε πο¬ 
σοστό 33% προκειμένου για τα δάνεια ανακατασκευής ή 
αυτοστέγασης επαγγελματικών χώρων ενώ για τα δάνεια 
επισκευής επαγγελματικών χώρων η δωρεάν κρατική α¬ 
ρωγή είναι 30% και μόνο για ένα επαγγελματικό χώρο (ή 
τα πρώτα 150τ.μ. αυτού). Απαραίτητη όμως προϋπόθεση 
είναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο πληγέν από πλημ¬ 
μύρες κτίσμα. 

7. Τα δάνεια για την αποκατάσταση ζημιών σε πάγιες ε¬ 
γκαταστάσεις επιχειρήσεων και επαγγελματιών επιτρέ¬ 
πεται να χορηγηθούν, με τους ίδιους όρους, και στους μι¬ 
σθωτές ή σε όσους έχουν από οποιαδήποτε νόμιμη αιτία, 

αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους 
των ιδιοκτητών, μέσα σε 45 ημέρες από τη δημοσίευση 
της παρούσας στην Εφημερίδα της Κυβερνήσεως. Μετά 
την πάροδο των 45 ημερών, το δικαίωμα υποβολής αίτη¬ 
σης για δανειοδότηση μπορεί να ασκηθεί και από τον ε¬ 
νοικιαστή, για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των δό¬ 
σεων του δανείου βαρύνει τον ιδιοκτήτη. 

Β. ΥΠΟΘΗΚΕΣ ΔΑΝΕΙΩΝ 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
ανακατασκευάζεται από το προϊόν του δανείου ή αντ'αυ- 
τού επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το α- 
σφαλιζόμενο δάνειο. Η υποθήκη μπορεί επίσης να μετα- 
φέρεται εκ των υστέρων σε άλλο ακίνητο αντίστοιχης α¬ 
ξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πλημμύρες του 1998 και σπς περιπτώσεις που υ¬ 
πάρχει αδυναμία προσφοράς ακινήτου για εγγραφή υπο¬ 
θήκης, προς εξασφάλιση του δανείου, πιστοποιούμενη α¬ 
πό σχετική βεβαίωση της αρμόδιας Μητρόπολης που α¬ 
νήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

Γ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από πς νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρτου Δημοσίου, που 
θα συνομολογούνται με τη δανειστική σύμβαση και θα α¬ 
ντιστοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το ε¬ 
πιτόκιο που καθορίστηκε με τη δανεισπκή σύμβαση για 
κάθε περίπτωση. 

Δ. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεπαι: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους εκατόν ενενήντα τριών ε¬ 
κατομμυρίων διακοσίων χιλιάδων δραχμών 
(193.200.000δρχ.) για τα επόμενα τέσσερα οικονομικά έ¬ 
τη και θα βαρύνει το έργο 9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του . 
Το ύψος π]ς δαπάνης αυτής είναι τετρακόσια πενήνια ε¬ 
κατομμύρια δραχμές (450.000.000 δρχ.). 


Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 24 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΤ. ΜΠΕΝΟΣ Γ. ΠΑΠΑΝΤΩΝΙΟΥ 

ΥΦΥΠ. ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΥΦΥΠ. ΟΙΚΟΝΟΜΙΚΩΝ ΚΑΙ ΔΗΟΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-♦- 

Αριθ. 192056 (2) 

Τροποποίση της 191622/28.9.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν.Δ. 212/69 «Περί οργανώσεως και διοικήσεως 
του Ο.Α.Ε.Δ.». 

γ) Του άρθρου 2 του Π. Δ/τος 359/97 (ΦΕΚ 240/τ.Α7 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το έγγραφο της Διοίκησης του Ο.Α.Ε.Δ. 

3. Την αριθ. 191622/28.9.98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Δωδ/σου. 

4. Το αριθ. 8182/5.11.98 έγγραφο του Ο.Α.Ε.Δ. Υ.Ν. 
Δωδ/σου, με το οποίο μας διαβιβάσθηκε το αριθ. 450/98 
έγγραφο του Πρωτοδικείου Ρόδου, αποφασίζουμε: 

Τροποποιούμε την αριθ. 191622/28.9.98 απόφαση του Υ¬ 
πουργού Εργασίας και Κοινωνικών Ασφαλίσεων με την ο¬ 
ποία συγκροτήθηκε η Επιτροπή Ν. Δωδ/σου για τη χορή¬ 
γηση Κάρτας Παραμονής περιορισμένης χρονικής διάρ¬ 
κειας σε αλλοδαπούς κατά το μέρος που αφορά τους 
Πρωτόδικες, και ορίζουμε ως Πρόεδρο της Επιτροπής την 
Πρωτόδικη Ελένη Μούρτζη, με αναπληρώτριατην Φωτεινή 
Μάμαλη, σε αντικατάσταση των μετατεθέντων Παπαδο- 
πούλου Χρυσούλας και Κουρμπέτη Δημητρίου, αντίστοιχα. 

Κατά τα λοιπά, ισχύουν η αριθ. 191622/28.9.98 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 192075 (3) 

Τροποποίση της 190822/9.7.98 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν.Δ. 212/69 «Περί οργανώσεως και διοικήσεως 
του Ο.Α.Ε.Δ.». 

γ) Του άρθρου 2 του Π. Δ/τος 359/97 (ΦΕΚ 
240/τ.Α'/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το έγγραφο της Διοίκησης του Ο.Α.Ε.Δ. 

3. Τηναριθ. 190882/9.7.98 απόφαση του Υπουργού Ερ¬ 
γασίας και Κοινωνικών Ασφαλίσεων με την οποία συγκρο¬ 
τήθηκε η Επιτροπή για τη χορήγηση Κάρτας Παραμονής 
περιορισμένης χρονικής διάρκειας σε αλλοδαπούς (Π.Δ. 
359/97) της Νομαρχίας Σάμου. 

4. Το αριθ. 540/3.11.98 έγγραφο του Πρωτοδικείου Σά¬ 
μου. 

5. Την αριθ. 191663/8.9.98 συμπληρωματική απόφαση 
του Υπ. Εργασίας και Κοινωνικών Ασφαλίσεων, αποφασί¬ 
ζουμε: 

Τροποποιούμε την αριθ. 190882/9.7.98 απόφασητου Υ¬ 
πουργού Εργασίας και Κοινωνικών Ασφαλίσεων με την ο¬ 
ποία συγκροτήθηκε η Επιτροπή Ν. Σάμου για τη χορήγη¬ 
ση Κάρτας Παραμονής περιορισμένης χρονικής διάρκει¬ 
ας σε αλλοδαπούς κατά το μέρος που αφορά τους 
Πρωτόδικες, και ορίζουμε ως Πρόεδρο τον Πρωτόδικη 
Παναγιώτη Μολυβδά με αναπληρωτή τον Πρωτόδικη 
Μαυρομάτη Παύλο, σε αντικατάσταση των Μερτζεμεκί- 
δου Ελισάβετ και Αριστέας Ρουσέα αντίστοιχα, λόγω με¬ 
τάθεσης αυτών. 

Κατά τα λοιπά, ισχύει η αριθ. 190882/9.7.98 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΟΑΝΝΟΥ 

-♦- 

Αριθ. 192010 (4) 

Τροποποίσητης 190284/9.7.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν.Δ. 212/69 «Περί οργανώσεως και διοικήσεως 
του Ο.Α.Ε.Δ.». 

γ) Του άρθρου 2 του Π. Δ/τος 359/97 (ΦΕΚ 
240/τ.Α'/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το έγγραφο της Διοίκησης του Ο.Α.Ε.Δ. 

3. Την αριθ. 190284/9.7.98 απόφαση του Υπουργού Ερ¬ 
γασίας και Κοινωνικών Ασφαλίσεων με την οποία συγκρο¬ 
τήθηκε η Επιτροπή για τη χορήγηση Κάρτας Παραμονής 
περιορισμένης χρονικής διάρκειας σε αλλοδαπούς (Π.Δ. 
359/97) της Νομαρχίας Χίου. 

4. Το αριθ. 139/22.10.98 έγγραφο του Πρωτοδικείου Χί¬ 
ου, αποφασίζουμε: 

Τροποποιούμε την αριθ. 190284/9.7.98 απόφασητου Υ¬ 


πουργού Εργασίας και Κοινωνικών Ασφαλίσεων με την ο¬ 
ποία συγκροτήθηκε η Επιτροπή Ν. Χίου για τη χορήγηση 
Κάρτας Παραμονής περιορισμένης χρονικής διάρκειας 
σε αλλοδαπούς κατά το μέρος που αφορά τους Πρωτόδι¬ 
κες, και ορίζουμε ως Πρόεδρο την Χριστίνα Λίμουρα με α- 
ναπληρώτριατην Βασιλική Γιαννακού, σε αντικατάσταση 
των μετατεθέντων Χουζούρη Παναγιώτη και Βελισσαρά- 
του Αφροδίτης αντίστοιχα. 

Κατά τα λοιπά ισχύει η αριθ. 190284/9.7.98 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 192009 (5) 

Τροποποίση της 191129/13.8.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν.Δ. 212/69 «Περί οργανώσεως και διοικήσεως 
του Ο.Α.Ε.Δ ». 

γ) Του άρθρου 2 του Π. Δ/τος 359/97 (ΦΕΚ 
240/τ.Α'/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το έγγραφο της Διοίκησης του Ο.Α.Ε.Δ. 

3. Την αριθ. 191129/13.8.98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π .Δ. 359/97) της Νομαρχίας Θεσ/νίκης (Επιτροπή 
Θεσ/νίκης). 

4. Το αριθ. 4000/1/33-14/22.10.98 έγγραφο της Δ/νσης 
Ασφαλείας Θεσσαλονίκης, αποφασίζουμε: 

Τροποποιούμε την αριθ. 191129/13.8.98 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν. Θεσ/νίκης για τη χο¬ 
ρήγηση Κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφορά τους 
εκπροσώπους της Αστ/κής Δ/νσης, και ορίζουμε ως τα¬ 
κτικό μέλος τον Μουρατίδη Χαράλαμπο με αναπληρωτή 
τον Μπαζάκα Χαρίλαο, σε ανηκατάσταση των Βαλλίδη 
Σταύρου λόγω μετάθεσης και Μάλαμα Νικολάου καθ’ ύ¬ 
λην αρμοδίου, αντίστοιχα. 

Κατά τα λοιπά, ισχύει η αριθ. 191129/13.8.98 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 



14560 ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΠ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΡΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 ·· 

15.000 

70.000 >■ 

30.000 » 

15.000 » 

5.000 >· 

10.000 » 

3.000 » 

10.000 » 

250.000 » 

3.000 δρχ. 

3.500 

750 ·· 

3.500 » 

1.500 

750 » 

250 >. 

500 » 

150 » 

500 » 

12.500 ·> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >> 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 ■ Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 

της συνδρομής και ολόκληρο το ποσό υπέρ του ΤΑΠΕΤ. · 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 

' εγγράφονται συνδρομητές για μικρότερο χρονικό διάστημα, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








